Evidenčné číslo zhotoviteľa:

 Evidenčné číslo objednávateľa:

**Zmluva o dielo**

**o vykonaní prác, uzavretá podľa ustanov. § 536 a násl. Obchodného zákonníka**

**č. 513 /1991 Zb. v znení neskorších predpisov**

# Zmluvné strany

**Objednávateľ: Obec Štôla**

Sídlo: Štôla 29, 059 37 Štôla, okr. Poprad

Štatutárny zástupca: Martin Hajko, starosta obce

IČO: 00 691 836

DIČ: 2021202425

IČ DPH: neplatca DPH

Tel.: +421 917 815 303

E-mail: starosta@stola.sk

Internetová stránka: www.stola.sk

Bežný účet:

Bankové spojenie: Tatra banka, a.s.

IBAN: SK60 1100 0000 0029 2286 3952

SWIFT: TATRSKBX

Dotačný účet:

Bankové spojenie: Tatra banka, a.s.

IBAN: SK62 1100 0000 0029 4706 3767

SWIFT: TATRSKBX

(ďalej len „**objednávateľ**“)

a

**Zhotoviteľ:**

Sídlo:

Právna forma:

Zapísaný v registri:

Zastúpený:

IČO:

DIČ:

IČ DPH:

Tel.:

E-mail:

Internetová stránka:

Bankové spojenie:

IBAN:

SWIFT (BIC) kód:

(ďalej len „**zhotoviteľ**“)

# uzatvárajú túto Zmluvu o dielo (ďalej aj ako „zmluva“ alebo „ZoD“) a prehlasujú, že sú plne spôsobilé na právne úkony.

# Predmet zmluvy

1. Predmetom tejto zmluvy je uskutočnenie stavebných prác – zhotovenie stavebného diela: **„Oprava átria vojnového cintorína“** v zmysle ponuky do verejného obstarávania.

 Predmetom zmluvy je oprava (odstránenie havarijného stavu) átria vojnového cintorína v obci Štôla, na ktorom je 296 vojnových hrobov obetí z 2. svetovej vojny.

Vzhľadom na nezabezpečenie finančných prostriedkov na realizáciu celého stavebného diela sú stavebné práce rozdelené na etapy.

 V 1. etape budú realizované nasledovné práce:

* výmena zámkovej dlažby pri vstupe do átria vojnového cintorína a odvodňovacieho žľabu
* oprava uloženia kamennej dlažby v átriu (odstránenie jestvujúcej kamennej dlažby; oprava podložia pod kamennú dlažbu - doplnenie, spevnenie, zrovnanie; opätovné uloženie kamennej dlažby s doplnením chýbajúcej dlažby)

 V 2. etape budú realizované nasledovné práce:

* oprava oporných múrov átria (odstránenie omietky, vyspravenie a zrovnanie podkladu, realizácia novej sanačnej omietky, aplikácia sklolaminátovej sieťky, nová omietka, realizácia nových betónových čiapok)
* rekonštrukcia schodiskových stupňov
* rekonštrukcia sochy – kamenného pamätníka „Ruža vďaky“ (obrúsenie, vyčistenie a ošetrenie)

Predmetné stavebné práce sú vzhľadom k momentálnym možnostiam financovania rozdelené na 1. etapu a 2. etapu (podrobnejší rozsah viď. príloha č.2 výzvy na predloženie ponuky: Výkaz výmer – Rozpočet na vyplnenie a ocenenie predmetu zákazky vo formáte xls). 2. etapa bude realizovaná až po zabezpečení finančných prostriedkov na realizáciu v tejto etape.

Podrobný rozsah stavebných prác je uvedený vo Výkaze výmer - Rozpočte – viď. príloha ZoD a v prílohách výzvy na predloženie ponuky (Podklady pre realizáciu) v rámci verejného obstarávania.

1. Zhotoviteľ sa zaväzuje stavebné dielo zrealizovať v lehote uvedenej v čl. IV. bod 1. a odovzdať objednávateľovi.
2. Objednávateľ sa zaväzuje zrealizované dielo prevziať a zaplatiť zmluvne dohodnutú cenu.
3. Pre potreby tejto zmluvy a výkladu jej ustanovení sa stavebné dielo chápe rovnocenne aj samostatná prevádzky schopná časť celého stavebného diela, resp. časť predmetu zákazky/zmluvy (osobitne 1. etapa a 2. etapa), t. j. pokiaľ je v zmluve uvedené „stavebné dielo“ alebo „dielo“, rozumie sa pod tým aj „samostatná prevádzky schopná časť stavebného diela“ – 1. etapa alebo 2. etapa, na ktorú sa vzťahujú všetky podmienky tejto zmluvy.

# Povinnosti a práva zhotoviteľa a objednávateľa

1. Zhotoviteľ sa zaväzuje zrealizovať stavebné dielo na vlastné náklady a na vlastnú zodpovednosť. Vlastnícke právo k zhotovenému a uhradenému dielu prislúcha objednávateľovi.
2. Zhotoviteľ sa zaväzuje dielo zrealizovať v prvotriednej kvalite a v zmysle platných noriem a predpisov.
3. Zhotoviteľ prevezie materiál a techniku potrebnú na realizáciu diela na miesto realizácie diela na vlastné náklady a nebezpečenstvo.
4. Zhotoviteľ znáša nebezpečenstvo škody na diele v rozsahu predmetu plnenia zmluvy.
5. Zhotoviteľ zodpovedá za poriadok a čistotu na stavenisku. Je povinný odstraňovať odpady a nečistoty, vzniknuté z jeho prác podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a je povinný viesť evidenciu o stavebných odpadoch vznikajúcich v dôsledku uskutočňovania stavebných prác podľa prílohy č. 1 Vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti. Zhotoviteľ odstráni ihneď a na vlastné náklady znečistenie verejnej komunikácie, ktoré je výsledkom jeho činnosti, vždy keď k takémuto znečisteniu dôjde.
6. Objednávateľ požaduje dodržiavať pri realizácií stavebného diela, vyhlášku č. 147/2013 Z. z. o bezpečnosti práce a technických zariadení pri stavebných prácach a s ňou súvisiacich noriem a predpisov.
7. Zhotoviteľ je povinný odovzdať vypratané stavenisko dňom preberacieho konania objednávateľovi.
8. Objednávateľ a prípadne stavebný dozor budú vykonávať občasný technický dozor v priebehu realizácie stavebného diela a sledovať, či sa práce vykonávajú podľa dohodnutých podmienok a technických noriem.
9. Zhotoviteľ prehlasuje, že všetky práce v zmysle predmetu tejto zmluvy uvedené v čl. II. budú realizované s tým, že bude dodržaná čistota pracoviska a staveniska zhotoviteľa v požadovanej forme. V opačnom prípade je to chápané ako nedodržanie kvality prác.

Objednávateľ má právo vyžadovať od zhotoviteľa doklady preukazujúce dodanie požadovaných materiálov, ktoré sú uvedené v ocenenom Výkaze výmer – Rozpočte, ako sú napr. atesty, certifikáty, vyhlásenia o zhode, dodacie listy, technické listy a pod.. Zhotoviteľ je povinný tieto požadované doklady do termínu ich zabudovania do stavebného diela objednávateľovi predložiť.

1. V prípade nedodržania kvality vykonávaných prác a nedodržania objednávateľom požadovanej kvality dodaných materiálov i zariadení má objednávateľ právo práce na diele zastaviť a dodaný materiál neprevziať. V prípade sporu o kvalite dodávaného resp. dodaného predmetu tejto zmluvy je dohodnuté, že si objednávateľ do 3 dní po začatí sporu môže nekvalitné, resp. neodsúhlasené časti predmetu plnenia objednať u iného zhotoviteľa. Výška finančného obnosu vyplateného inému zhotoviteľovi za realizáciu prác na predmete tejto zmluvy bude odpočítaná z ceny diela, čiže sa zníži cena diela. Týmto aktom nie sú dotknuté práva objednávateľa na náhradu škôd spôsobených zhotoviteľom nedodržaním kvality prác a materiálov v zmysle tejto zmluvy.
2. V prípade nedodržania termínov realizácie uvedených v tejto ZoD, v časovom harmonograme realizácie stavebného diela (pokiaľ existuje, resp. pokiaľ bol dohodnutý pri odovzdaní staveniska alebo v rámci kontrolného dňa) alebo v stavebnom denníku pre jednotlivé práce, má objednávateľ právo znížiť cenu diela za každý deň omeškania o 0,05 %. Týmto aktom nie sú dotknuté práva objednávateľa na náhradu škôd spôsobených zhotoviteľom nedodržaním termínov realizácie.
3. Zhotoviteľ zrealizuje stavebné dielo s podielom plnenia zo zmluvy, ktorý bude zabezpečovať subdodávateľsky v nasledovnej výške: .............. %, čo vo finančnom vyjadrení činí: ........................................ € bez DPH. Subdodávateľmi budú: ................................

Zhotoviteľ týmto prehlasuje, že všetci uvedení subdodávatelia sú oprávnení uskutočňovať stavebné práce uvedené v subdodávke; sú spôsobilí, odborní a majú dostatočné skúsenosti s realizovaním stavebných prác uvedených v subdodávke. Vyššie uvedení subdodávatelia nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu a v prípade, že je to relevantné, sú zapísaní v registri partnerov verejného sektora.

Pokiaľ zhotoviteľ bude chcieť zmeniť niektorého zo subdodávateľov, musí požiadať objednávateľa o schválenie a zdokladovať, že nový subdodávateľ je oprávnený uskutočňovať stavebné práce uvedené v subdodávke; je spôsobilý, odborný a má dostatočné skúsenosti s realizovaním stavebných prác uvedených v subdodávke a spĺňa vyššie uvedené podmienky.

1. Stavbyvedúcim, resp. zodpovednou osobou zhotoviteľa za realizáciu bude: ..................
2. Zhotoviteľ sa zaväzuje, v prípade, že to bude relevantné, bude rešpektovať zmeny v zmluve o poskytnutí nenávratného finančného príspevku, resp. dotácie vplývajúce na ZoD a následne pristúpi k rokovaniu o zmene ZoD formou dodatku.
3. Zhotoviteľ sa zaväzuje, že v prípade, ak bude potrebovať navýšiť svoje kapacity pre realizáciu danej zákazky, je podmienkou, aby v tomto prípade zamestnal na realizáciu osoby dlhodobo nezamestnané v mieste realizácie zákazky.
4. **Doba plnenia**
5. Zhotoviteľ sa zaväzuje dodržať termín realizácie a dodania celého predmetu zákazky – stavebného diela, ukončené úspešným odovzdávacím a preberacím konaním, prihliadajúc pritom na rozsah, zložitosť a náročnosť celého stavebného diela; možnosti financovania a pod.:

do ......... mesiacov (max. do 6 mesiacov) odo dňa odovzdania staveniska pre úspešného uchádzača – zhotoviteľa, z toho lehota realizácie 1. etapy do ......... mesiacov (max. do 3 mesiacov) a 2. etapy ......... mesiacov (max. do 3 mesiacov). Objednávateľ odovzdá stavenisko zhotoviteľovi na realizáciu, až po zabezpečení finančného krytia danej etapy stavebného diela a vhodných klimatických a poveternostných podmienok na realizáciu.

1. Realizácia stavebného diela je podmienená vhodnými klimatickými podmienkami, t. j. objednávateľ odovzdá stavenisko na realizáciu zhotoviteľovi, pokiaľ v predpokladanej lehote realizácie budú vhodné klimatické podmienky. Zhotoviteľ je oprávnený prerušiť výstavbu v prípade, že klimatické podmienky nebudú umožňovať zrealizovať dielo v požadovanej kvalite za dodržania príslušných noriem, a zákonov. Prerušenie prác musí odsúhlasiť objednávateľ a musí byť zaznamenané napr. v stavebnom denníku, resp. záznamom.

Zhotoviteľ je oprávnený prerušiť výstavbu aj v dôsledku vyššej moci.

Za vyššiu moc sa považuje udalosť alebo okolnosť (napr. živelná pohroma, povodeň, zemetrasenie, víchrica, mimoriadna situácia / stav ohrozujúci bezpečnosť alebo zdravie, pandémia, vojna a pod.):

a) ktorá je mimo kontroly zmluvnej strany,

b) proti vzniku ktorej sa zmluvná strana nemohla primerane zabezpečiť pred uzavretím tejto zmluvy,

c) ktorej sa po jej vzniku, nemohla zmluvná strana patrične vyhnúť alebo ju prekonať,

d) ktorú nie je možné v zásade pripísať druhej zmluvnej strane.

Zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.

1. Lehota realizácie stavebného diela začne plynúť dňom odovzdania staveniska a končí úspešným odovzdávacím a preberacím konaním, zohľadňujúc pritom oprávnené prerušenie prác. V prípade oprávneného prerušenia prác, je možné odovzdať a prebrať len tú zrealizovanú časť/časti, ktorá/é bola/i zrealizovaná/é pred oprávneným prerušením za predpokladu, že sa jedná o samostatne prevádzky schopnú/é časti.
2. Zhotoviteľ berie na vedomie, že objednávateľ môže určiť, z dôvodu nedostatku finančných prostriedkov na realizáciu stavebného diela nerealizovať stavebné dielo, resp. niektorú z jeho častí v danom roku alebo ho nerealizovať vôbec.
3. Zmluvné strany sa dohodli, že upravia termín plnenia ZoD vo forme dodatku k tejto zmluve, o dobu zodpovedajúcu dobe trvania okolností vyššej moci /živelná pohroma, povodeň, nevhodné klimatické a poveternostné podmienky na realizáciu stavebného diela a pod./ alebo vyhlásenej mimoriadnej situácie v SR, ktorá má vplyv na realizáciu stavebného diela.
4. Miesto realizácie stavebných prác: Obec Štôla, vojnový cintorín v intraviláne obce Štôla, parc. č. KN-C 962/2 v k.ú. Štôla v zmysle podkladov pre realizáciu.
5. Zhotoviteľ je povinný rešpektovať všetky podmienky financovania určené poskytovateľom dotácie (ak bude relevantné).

# Cena

1. Cena celkom za celý predmet plnenia zmluvy, vychádza z ponuky úspešného uchádzača – zhotoviteľa do verejného obstarávania a je stanovená nasledovne:

**cena bez DPH ................ €**

**DPH ...........% ................ €**

**cena s DPH ................ €**

z toho cena predmetu plnenia v 1. etape:

cena bez DPH ................ €

DPH ...........% ................ €

cena s DPH ................ €

z toho cena predmetu plnenia v 2. etape:

cena bez DPH ................ €

DPH ...........% ................ €

cena s DPH ................ €

1. Pokiaľ z popisu položiek vo Výkaze výmer nevyplýva inak, jednotkové ceny musia obsahovať všetky prípadné náklady na:
* náklady na realizáciu stavebného diela v zmysle Výkazu výmer – Rozpočtu, PD – podkladov pre realizáciu, za podmienok uvedených v ZoD,
* náklady na zriadenie, údržbu a likvidáciu zariadenia staveniska, skladov a ostatného vybavenia zhotoviteľa (vrátane prípadných poplatkov za elektrinu, vodného a stočného), ktoré si zriadi zhotoviteľ pred začatím prác a počas výstavby,
* náklady na adekvátne zabezpečenie zariadenia staveniska resp. materiálových skladov zhotoviteľa proti odcudzeniu počas lehoty výstavby,
* náklady na provizórne oddelenie staveniska, resp. jeho časti, kde sa realizujú práce, podľa dohody s objednávateľom, aby nebol znemožnený prístup na susediace pozemky ich vlastníkom alebo užívateľom,
* všetky náklady na nákup/zaobstaranie materiálov (najmä pomocných) bez ohľadu na to, či sú vo výkazoch samostatne uvedené alebo nie, príslušenstvo a pomocné stavebné materiály potrebné k zhotoveniu diela,
* náklady na vertikálny a horizontálny presun akýchkoľvek hmôt v akýchkoľvek množstvách (materiálu na zabudovanie, výrobkov, odstránených podkladov a povrchov spevnených a nespevnených, pomocného a podružného materiálu a pod.) na stavenisku a mimo staveniska vrátane prípadných poplatkov,
* náklady na nakládku/vykládku a odvoz vybúraného materiálu, sute, ostatného alebo prípadne nebezpečného odpadu na skládku do akejkoľvek vzdialenosti, vrátane poplatkov za zneškodnenie odpadu, vrátane poplatkov za uloženie na skládke. Zhotoviteľ je povinný viesť evidenciu o stavebných odpadoch vznikajúcich v dôsledku uskutočňovania stavebných prác (§ 77 ods. 1 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov) podľa prílohy č. 1 Vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti,
* náklady na zákonnú likvidáciu odpadov vrátane všetkých poplatkov, vrátane odovzdania dokladov o ich nakladaní objednávateľovi,
* náklady na rezanie konštrukcií v potrebnom počte rezaní, potrebnej hĺbke a dĺžke mimo Výkazu výmer - Rozpočtu, pokiaľ to bude nevyhnutné pre realizáciu stavebného diela alebo nápravu poškodených konštrukcií zhotoviteľom,
* náklady na opravu poškodených komunikácií, plôch, konštrukcií a pod. zhotoviteľom s uvedením do pôvodného stavu,
* náklady na presun hmôt na medzidepónie, resp. medziskládky v oboch smeroch, vrátane nakládky, vykládky a poplatkov, vrátane nákladov za zriadenie a udržiavanie medzidepónií, resp. medziskládok. Medzidepónie a medziskládky budú určené po dohode objednávateľa so zhotoviteľom a užívateľom dotknutých pozemkov,
* náklady na zriadenie a odstránenie všetkých dočasných a pomocných prác a diel ako napr. lešenie, podoprenie, paženie, čerpanie podzemnej alebo povrchovej vody a pod.,
* náklady na vyčistenie stavebných konštrukcií, odovzdávaného stavebného diela a staveniska,
* náklady na stratné,
* náklady na ochranu nadväzujúcich alebo susediacich pozemkov proti znečisteniu alebo poškodeniu a ich odstránenie a uvedenie do pôvodného stavu,
* náklady na čistenie komunikácií, chodníkov, verejných priestranstiev, staveniska a pod., ktoré budú znečistené vlastnou stavebnou činnosťou počas celej doby výstavby, vrátane zákonnej likvidácie odpadov,
* náklady na zriadenie a odstránenie debnenia všetkého druhu pri betonárskych prácach vrátane dodávky debniaceho materiálu, pokiaľ to bude potrebné,
* náklady na ochranné opatrenia pre vykonané práce až do doby ich prevzatia objednávateľom,
* všeobecné riziká, ako napr. sťažené dopravné podmienky, územné vplyvy, prevádzkové vplyvy a pod.,
* všetky mzdové a vedľajšie mzdové náklady, dane, náklady na vlastný dozor, odmeny, odlučné, cestovné a vedľajšie položky a výdaje,
* náklady na zabezpečenie súladu vykonávaných prác s požiadavkami na ochranu zdravia a bezpečnosti pri práci,
* náklady súvisiace so zabezpečením požiadaviek požiarnej ochrany,
* predkladanie dokladov k odovzdávaciemu a preberaciemu konaniu stavebného diela a potrebné k uvedeniu diela do prevádzky min. v dvoch exemplároch a to najmä: fotokópia stavebného denníka, atesty, certifikáty, vyhlásenia o zhode zabudovávaných výrobkov, doklady o zákonnej likvidácii odpadov počas výstavby, podrobná fotodokumentáciu realizovaných stavebných prác a pod.
1. Dodatky k tejto zmluve musia byť uzavreté v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZoVO“).
2. Cena za stavebné dielo je stanovená ako cena maximálna a konečná bez možnosti jej zmeny do 31.08.2022, v rozsahu prác podľa predloženého Výkazu výmer – Rozpočtu a sú v nej zahrnuté všetky náklady, dodávky a práce zhotoviteľa spojené s vykonaním diela. Cena sa nesmie meniť z akýchkoľvek dôvodov na strane zhotoviteľa do 31.08.2022. Po uvedenom dátume sa zmluvné strany môžu dohodnúť na uplatňovanie inflačného nárastu cien formou dodatku v súlade s výmerom č. R-3/1996 MF SR a opatrením č. R-12/1999 MF SR, ŠÚ SR v cenových správach pre stavebníctvo v príslušnom kvartály. Pri prípadnej zmene sadzby DPH je oprávnený zhotoviteľ upraviť fakturačnú cenu s DPH, platnú v čase fakturácie o novú výšku DPH.
3. Zhotoviteľ sa zaväzuje (ak je to jeho prípad), že v prípade zmeny postavenia z neplatiteľa DPH na platiteľa DPH je ním predložená cena konečná a nemenná a počas zmluvného vzťahu bude považovaná na úrovni s DPH.
4. **Fakturačné a platobné podmienky**
5. Financovanie predmetu zmluvy bude z prostriedkov objednávateľa, z finančných prostriedkov Úradu vlády SR poskytnutých objednávateľovi vo forme dotácie a prípadne z iných finančných prostriedkov poskytnutých objednávateľovi vo forme dotácie, nenávratného finančného príspevku (ďalej aj „NFP“) a pod.

Pozn.: Predmet plnenia podľa Zmluvy o poskytnutí dotácie z rozpočtovej rezervy predsedu vlády Slovenskej republiky na opravu vojnových hrobov sa bude realizovať vďaka finančnej podpore Úradu vlády Slovenskej republiky, t. j. **„Realizované s finančnou podporou Úradu vlády Slovenskej republiky“.**

1. Podkladom pre zaplatenie ceny plnenia – predmetu zmluvy budú daňové doklady – faktúry. Zhotoviteľ bude mať právo na čiastkovú fakturáciu - po ukončení časti stavebného diela v 1. etape a osobitne po ukončení časti stavebného diela v 2. etape, t. j. po odsúhlasení stavebným dozorom, resp. objednávateľom prevzatých prác a po úspešnom odovzdávacom a preberacom konaní príslušnej časti stavebného diela v 1. etape a v 2. etape.

Prípadne sa fakturácia uskutoční v zmysle podmienok poskytovateľa finančných prostriedkov. Iná možnosť fakturácie, po dohode zmluvných strán, nie je vylúčená.

Minimálna lehota splatnosti faktúr sa stanovuje na 30 dní odo dňa ich doručenia objednávateľovi.

Objednávateľ neposkytne zhotoviteľovi preddavok ani zálohu. Preddavok, resp. záloha môže byť poskytnutá len v prípade, že uvedené umožní poskytovateľ finančných prostriedkov, k plynulému financovaniu projektu, ak je uvedené relevantné. Zmluvné strany sa v tom prípade pri fakturácií riadia prioritne podľa pokynov a podmienok poskytovateľa finančných prostriedkov, ak je uvedené relevantné.

1. Faktúra musí obsahovať po vecnej a formálnej stránke, všetky náležitosti daňového dokladu, vrátane doplnení, ktoré vyžaduje predmetný Program, z ktorého stavebné dielo bude spolufinancované. Zhotoviteľ sa zaväzuje, že fakturačné podklady pripraví a predloží podľa pokynov objednávateľa v elektronickej podobe na kontrolu a to minimálne: Zisťovací protokol o vykonaných stavebných prácach a Súpis vykonaných stavebných prác stavebnému dozoru a objednávateľovi, ktorí tieto vykonané práce najskôr skontrolujú. Po odsúhlasení fakturačných podkladov zašle zhotoviteľ taktiež na kontrolu faktúru, ak ju nezaslal už s fakturačnými podkladmi. Kontaktné údaje (e-mailové adresy) budú spresnené pri odovzdaní staveniska.
2. **Odovzdanie a prevzatie diela**
3. Zhotoviteľ splní predmet zmluvy odovzdaním ukončeného stavebného diela objednávateľovi, vrátane všetkých potrebných a požadovaných dokladov objednávateľovi v predpísanom počte vyhotovení. Zhotoviteľ oznámi min. dva pracovné dni vopred objednávateľovi, že stavebné dielo je pripravené na odovzdanie. Odovzdanie a prevzatie stavebného diela sa uskutoční na stavenisku. V prípade oprávneného prerušenia prác, je možné odovzdať a prebrať len tú časť/časti, ktorá/é bola/i zrealizovaná/é pred oprávneným prerušením za predpokladu, že sa jedná o samostatne prevádzky schopnú/é časť/časti.
4. Zo zápisu o odovzdaní a prevzatí diela bude zrejmý stav diela v čase jeho prevzatia objednávateľom. Objednávateľ prevezme stavebné dielo alebo funkčnú prevádzky schopnú časť diela naraz bez nedorobkov a vád.
5. Ak v čase preberania stavebného diela objednávateľom, bude stavebné dielo obsahovať také zjavné vady a nedorobky, ktoré sami o sebe a ani v spojení s inými vadami a nedorobkami nebránia plynulému a bezpečnému užívaniu diela, dielo sa bude považovať za ukončené až po odstránení všetkých zjavných vád a nedorobkov. Zjavné vady a nedorobky spolu s termínmi ich odstránenia budú uvedené v zápise o odovzdaní a prevzatí diela.
6. Objednávateľ umožní prístup zhotoviteľovi na stavenisko za účelom odstránenia vád a nedorobkov.
7. **Záručná doba – zodpovednosť za vady**
8. Zhotoviteľ zodpovedá za to, že predmet tejto zmluvy bude prevedený kvalitne a v rozsahu dohodnutom obidvomi zmluvnými stranami.
9. Zhotoviteľ zodpovedá za vady, ktoré sa objavia po prevzatí diela objednávateľom v záručnej dobe.
	* 1. Záručná doba je 60 mesiacov odo dňa úspešného odovzdania a prevzatia diela od zhotoviteľa objednávateľom. Táto záručná doba nemusí platiť pre tie časti a zariadenia diela, na ktoré výrobca poskytuje inú záručnú dobu (napr. stroje, zariadenia, náradie, povrchovú úpravu farbou a pod.), tu platí záručná doba min. 24 mesiacov odo dňa úspešného odovzdania a prevzatia stavebného diela od zhotoviteľa objednávateľom. Požadovaná záručná doba je v súlade s § 12 ods. 1 písm. b) bod 4 zákona č.254/1998 Z. z. o verejných prácach. Záručná doba sa nevzťahuje na vady, ktoré boli zapríčinené objednávateľom alebo treťou osobou. V prípade, že úspešný uchádzač (zhotoviteľ) poskytne objednávateľovi výhodnejšie záručné podmienky, tieto budú uvedené v tomto článku ZoD, resp. v Zápise z odovzdania a prevzatia stavebného diela.
		2. V rámci záručnej doby je objednávateľ povinný zhotoviteľa bezodkladne písomne oboznámiť so vzniknutými vadami. Zhotoviteľ zistené a včas uplatnené vady odstráni na vlastné náklady do 10 dní od ich uplatnenia, pokiaľ sa zmluvné strany nedohodnú inak.
10. **Bezpečnosť a ochrana zdravia pri práci**
	* + 1. Zhotoviteľ je povinný objednávateľa upozorniť na riziká vyplývajúce z činností, ktoré na stavenisku bude vykonávať.
			2. Zhotoviteľ je povinný pohybovať sa po stavenisku len vo vymedzených priestoroch, je povinný dbať na svoju bezpečnosť a neohroziť pritom bezpečnosť iných osôb ani majetok objednávateľa a iných osôb. Zhotoviteľ si je vedomý, že realizácia stavebných prác bude vykonávaná na verejne prístupných miestach a na pietnom mieste.
			3. Zhotoviteľ zodpovedá počas vykonania diela za bezpečnosť, ochranu zdravia pri práci a požiarnu ochranu vlastných pracovníkov a osôb pohybujúcich sa na stavenisku a v jeho dotyku.
			4. Zhotoviteľ sa zaväzuje na svoje náklady odstrániť v priebehu realizácie predmetu zmluvy ním spôsobené závady na úseku bezpečnosti a ochrany zdravia pri práci a ochrane pred požiarmi.
			5. Zhotoviteľ je povinný zabezpečiť stavenisko kde sa bude realizovať predmet zmluvy proti vzniku úrazu a proti hmotnej škode okolia.
11. **Zmluvné sankcie**
12. Zmluvné strany si dohodli tieto zmluvné pokuty:
	1. V prípade, že zhotoviteľ z jeho viny sa dostane do omeškania s odovzdaním stavebného diela, je povinný zaplatiť objednávateľovi zmluvnú pokutu vo výške 0,05 % z ceny celkom s DPH stavebného diela za každý začatý deň omeškania.
	2. Pokiaľ zhotoviteľ neodstráni vady a nedorobky z odovzdávacieho a preberacieho konania, vrátane úpravy staveniska do pôvodného stavu alebo neodstráni záručné vady v dohodnutom termíne, zaplatí objednávateľovi zmluvnú pokutu vo výške 50,00 € za každý začatý deň omeškania.
	3. V prípade, že zhotoviteľ odovzdá stavebné dielo na realizáciu tretej osobe bez súhlasu objednávateľa, zaplatí zhotoviteľ objednávateľovi zmluvnú pokutu vo výške 50 % z ceny celkom s DPH stavebného diela.
	4. Za bezdôvodné neprevzatie staveniska zhotoviteľom od objednávateľa, v písomne zvolanom termíne min. 5 dní pred samotným odovzdaním staveniska, sa stanovuje sankcia na 500,00 € s DPH jednorázovo. Uvedenú sankciu je možné uložiť aj opakovane.
	5. V prípade nedodržania termínu splatnosti faktúry môže zhotoviteľ vyúčtovať objednávateľovi úrok z omeškania vo výške 0,05 % z dlžnej sumy za každý začatý deň omeškania.
13. **Záverečné ustanovenia**
14. Zmluva nadobúda platnosť dňom podpísania obidvomi zmluvnými stranami a účinnosť nasledujúci deň po zverejnení zmluvy na webovej stránke objednávateľa.
15. Zmluvné strany sa môžu dojednať na zmenách ustanovení tejto zmluvy formou dodatkov k tejto zmluve, ktoré musia byť v písomnej forme a tvoria neoddeliteľnú súčasť tejto zmluvy. Pokiaľ si poskytovateľ finančných prostriedkov, napr. vo forme dotácie, nenávratného finančného príspevku a pod., bude vyhradzovať schválenie tejto zmluvy alebo akéhokoľvek dodatku k tejto zmluve, sú zmluvné strany povinné uvedené rešpektovať.
16. Zmluvné strany sa zaväzujú rešpektovať všetky prípadné podmienky poskytovateľa finančných prostriedkov a pokiaľ bude potrebné upraviť niektoré body tejto zmluvy, tak poskytnú potrebnú súčinnosť a zaväzujú sa uzavrieť dodatok zohľadňujúci požadované zmeny.
17. Zmluvné strany sa budú riadiť, ak nie je v tejto zmluve uvedené inak, ustanoveniami Obchodného zákonníka.
18. Zmluvné strany sa dohodli, že upravia termíny plnenia zmluvy o dielo zodpovedajúce dobe trvania okolností vyššej moci /živelná pohroma, povodeň, nevhodné klimatické a poveternostné podmienky na realizáciu stavebného diela a pod./ alebo vyhlásenej mimoriadnej situácie v SR, ktorá má vplyv na realizáciu stavebného diela.
19. Zhotoviteľ sa zaväzuje strpieť výkon kontroly/auditu súvisiaceho s dodávkou Tovaru, vykonaním Diela a poskytovaním Služieb kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetných Tovarov, Diela a Služieb, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti zhotoviteľa je podstatným porušením zmluvy, ktoré oprávňuje objednávateľa od zmluvy odstúpiť.
20. Zmluva je vyhotovená v 4 exemplároch, z ktorých 2 exempláre obdrží objednávateľ a 2 exempláre zhotoviteľ.
21. Zmluvné strany vyhlasujú, že zmluvu uzavreli slobodne, zmluva nebola uzavretá v tiesni, za nápadne nevýhodných podmienok, zmluvu si prečítali, jej obsahu rozumejú a na znak súhlasu s celým jej obsahom zmluvu podpisujú.
22. Súčasťou tejto zmluvy je ocenený Výkaz výmer - Rozpočet z víťaznej ponuky úspešného uchádzača - zhotoviteľa.

 Vo Štôle, dňa ........................ V ....................., dňa ..................

**Objednávateľ: Zhotoviteľ:**

 .................................................. .....................................................

Martin Hajko

starosta obce